6ixth Sense (kugiran)

6ixth Sense merupakan kumpulan gitar rancak yang dianggotai oleh 6 orang anak muda asal Malaysia Indonesia yang mula aktif di persada seni Nusantara sejak 2005. Kumpulan ini juga dikenali sebagai Tirta di Indonesia. Ia diasaskan oleh Mujahid Wahad, A&R daripada Universal Music. Sejak pengeluaran album pertama pada 2006, kumpulan ini telah berjaya menjual lebih 100,000 unit album fizikal dan lebih 2 juta muat turun secara digital menerusi 4 buah album studio mereka. Kumpulan ini disifatkan sebagai antara artis dengan jualan album terbaik di rantau ASEAN pada lewat 2000an dan awal 2010an. Mereka telah memenangi trofi di Anugerah Industri Muzik dan Anugerah Bintang Popular Berita Harian pada tahun 2010.

Biografi 
Kumpulan 6ixth Sense terdiri daripada enam orang anak muda iaitu Mohd Faiz Azizi (Gjie) selaku pemain gitar dan pemain keyboard (yang kemudiannya digantikan dengan Harry Bakhri), Safuan Hasnan (Wan) selaku pemain drum, Muhd Azmi (Air Bone) selaku pemain gitar kedua (yang kemudiannya digantikan dengan Athan), Mohd Fairuz (Ayoy) selaku pemain bass, Zairul Harry Bakhri (Harry) selaku gitar utama bagi menggantikan Gjie dan Adi Priyo Sambodo (Adi) selaku vokalis. 6ixth Sense merupakan kumpulan muzik pertama dengan gabungan pemuzik Malaysia dan Indonesia.

Kumpulan ini menamakan diri mereka “Sixth Sense” kerana berkebolehan menggunakan panca deria untuk menjiwai serta mencipta muzik, malah mereka dinamakan sempena tajuk filem arahan M. Night Shyamalan. 6ixth Sense yakin dapat bersaing dengan mana-mana kumpulan muzik ketika ini. Melihat pada pencapaian mereka, jelas terbukti mereka boleh memberikan impak kepada perkembangan muzik tanahair.

Para peminat 6ixth sense biasa di sebut dengan 6ixth lovers. Mereka memulakan kerjaya seni sebagai sebuah kugiran yang bermain di majlis perkahwinan. Setelah mendapat tempat di hati peminat, 6ixth Sense telah dilamar menjadi artis rakaman pada tahun 2005 walaupun industri muzik tempatan ketika itu diuliti dengan pelbagai masalah seperti cetak rompak dan kemasukkan artis-artis luar negara yang banyak.

Di awal penubuhan, salah seorang pemuzik dari Indonesia telah mencadangkan nama pemuda Indonesia, Adi Priyo Sambodo yang kepada pengurus 6ixth Sense, Mujahid Abdul Wahab. Setelah berjaya menunjukkan kebolehan vokalnya, Adi diterbangkan dari Indonesia ke Malaysia untuk memulakan kerjayanya sebagai penyanyi utama 6ixth Sense.

Lebih 5,000 buah album telah terjual setelah album pertama mereka iaitu Hari Ini dilancarkan pada 2 Jun 2006. Kumpulan ini yang mempertaruhkan lagu yang pernah dipopularkan oleh J. Mizan pada era 70an, ‘Hari Ini Dan Semalam’ sebagai single pertama mendapat sambutan yang menggalakkan daripada stesen-stesen radio tempatan. Malah, lagu tersebut berada di tempat kedua di Carta Era selama beberapa minggu. Terdapat 11 buah lagu di dalam album ini seperti termasuk ‘Maafkanku’, ‘Berjanjilah’, ‘Seandainya’, ‘Mama Papa’, ‘Pesona’ dan ‘Pawana’.

Syarikat rakaman mereka, Universal Music percaya bahawa kumpulan tersebut dapat diterima oleh peminat muzik Indonesia berdasarkan adanya Adi sebagai vokalis utama serta konsep kumpulan tersebut iaitu progresif pop-rock.

Ahli 

Ahli Sekarang

 Adi (penyanyi utama)
Adi Priyo Sambodo merupakan penyanyi utama 6ixth Sense. Beliau berasal dari Jember, Indonesia. Beliau lahir pada . Antara lagu ciptaanya adalah seperti Khatimah Cinta dan Hikayat Cinta.

 Gjie (keyboardist)
Mohd Faiz Azizi Arlis merupakan gitaris utama 6ixth Sense sebelum beliau meninggalkan 6ixth Sense untuk sementara dan digantikan oleh pemain baru iaitu Harry Bakhri. Beliau berasal dari Bangsar, Kuala Lumpur. Beliau lahir pada . Antara lagu yang diciptanya adalah seperti Tanpa, Maafkanku dan Kelam

 Athan (pemain gitar kedua)
Shahrul Effendy merupakan ahli terbaru 6ixth Sense yang menggantikan Airbone di posisi gitar kedua. Beliau menggantikan Airbone sejak Airbone menyatakan hasratnya untuk menarik diri selepas penghasilan album kedua mereka. Dikhabarkan Atan akan bersama 6ixth Sense untuk album ketiga dan seterusnya nanti. Atan yang sebelum ini memang telah lama mengenali anggota 6ixth Sense dan sentiasa mengikuti persembahan kumpulan itu mengakui tidak mempunyai masalah untuk menyerasikan diri dalam kumpulan tersebut malah mereka telah berkawan rapat.

 Wan (pemain dram)
Mohd Safwan Hasnan merupakan pemain dram 6ixth Sense. Beliau berasal dari Bangsar, Kuala Lumpur. Beliau lahir pada . Antara lagu yang diciptanya adalah Tak Bisa Memilihmu dan Tanpa

 Ayoy (pemain bass)
Mohd Fairos Ramli merupakan pemain bass 6ixth Sense. Beliau berasal dari Bangsar, Kuala Lumpur. Beliau lahir pada .

 Harry Bakhri (pemain gitar utama)
Zairul Harry Bakhri merupakan pemain gitar baru yang direkrut oleh 6ixth Sense bagi menggantikan Gjie setelah Gjie mengumumkan untuk keluar daripada 6ixth Sense.

Bekas Ahli
 Airbone (pemain gitar)
Mohd Azmi Yahaya merupakan bekas pemain gitar 6ixth Sense. Beliau berasal Bangsar, Kuala Lumpur. Beliau lahir pada . Beliau telah menyatakan hasrat untuk menarik diri sebaik mendirikan rumah tangga pada tahun 2007. Tempat yang dikosongkan oleh Airbone kini diganti oleh ahli baru iaitu Shahrul Effendy atau lebih mesra dikenali sebagai Atan.

Diskografi

Album Studio 
 Hari Ini (2006)
 6ixth Sense (2007)
 +-×÷ (2010)
 Cintaku Padamu Seluas Angkasa (2014)
 7 Belas (2022)
 )

EP 
 Tentang Kita (2012)

Single 
 Hari Ini dan Semalam
 Maafkanku
 Hikayat Cinta
 Tak Bisa Memilihmu
 Begitu Indah (Cinta)
 Tanpa
 Rayuan Gombal
 Dari Hati
 Cinta Yang Sempurna - duet bersama Noe (Letto)
 Khatimah Cinta
 Mimpi Sepi (OST Filem Gadoh 2009)
 Yang Sempurnakanku
 Menyesal
 Sepi
 Cinta Matiku (OST Hani)
 Pemilik Hati
 Penerang Hati - duet bersama Saujana
 Altar Cinta
 Bukan Milik Kita
 Cintaku Padamu Seluas Angkasa (Selawat)
 Sebuah Maksud (OST Aku Isterinya)
 Manisnya Cinta (OST Manisnya Cinta Di Cappadocia)
 7 Kali Malam Minggu
 Selamat Tinggal Cinta
 Indah Bersanding
 Sebait Hati
 Tremenduos
 Wajah
 Bintang

Lagu perayaan 
 Salam Perantauan

Pencapaian 
 Anugerah Industri Muzik ke-18 - Artis Mobile Terbaik
 Anugerah Hits 1
 Hits 1 Musim ke 7 - Lagu Paling Popular - Tanpa
 Gah 1 Musim ke 8 - Lagu Paling Popular - Khatimah Cinta
 Anugerah Bintang Popular Berita Harian
 Finalis Penyanyi Duo/Kumpulan Popular (ABPBH) (2009)
 Penyanyi Duo/Kumpulan Popular (ABPBH) (2010)
 Anugerah Juara Lagu
 Semi Finalis: Tanpa (AJL 23) Khatimah Cinta (AJL 24)Menyesal & Cinta Matiku (AJL 26)
 Shout! Awards 2010 - Mobile Artist Of The Year (Khatimah Cinta)

Rujukan

Pautan luar 
 

Kumpulan rock Malaysia
Kumpulan muzik ditubuhkan pada tahun 2005